Oficiālais Vēstnesis L 183 , 14/07/1975 Lpp. 0025 - 0046

Speciālizdevums somu valodā: Nodaļa 13 Sējums 4 Lpp. 0134

Speciālizdevums grieķu valodā Nodaļa 13 Sējums 3 Lpp. 0103

Speciālizdevums zviedru valodā: Nodaļa 13 Sējums 4 Lpp. 0134

Speciālizdevums spāņu valodā: Nodaļa 13 Sējums 4 Lpp. 0130

Speciālizdevums portugāļu valodā Nodaļa 13 Sējums 4 Lpp. 0130



Padomes Direktīva (1975. gada 24. jūnijs) par dalībvalstu tiesību aktu tuvināšanu attiecībā uz automātiskajiem nepārtrauktas svēršanas svariem (transportiersvariem) (75/410/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā dalībvalstīs transportiera lentēm pievienoto nepārtrauktas svēršanas svaru (transportiersvaru) uzbūvi un kontroles metodes nosaka obligāti noteikumi, kas ir atšķirīgi dažādās dalībvalstīs, un tāpēc kavē šādu mēraparātu tirdzniecību; tā kā tāpēc šos noteikumus vajag tuvināt; tā kā Padomes Direktīva Nr. 71/316/EEK (1971. gada 26. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm [3], kas grozīta ar Pievienošanās aktu [4], definēja EEK parauga apstiprināšanas un EEK sākotnējās pārbaudes procedūras; tā kā saskaņā ar minēto direktīvu ir jānosaka obligātas tehniskās prasības, kas jāievēro izgatavojot un lietojot nepārtrauktas svēršanas svarus, lai tos varētu brīvi ievest, pārdot un izmantot pēc tam, kad veiktas attiecīgās pārbaudes un piešķirtas paredzētās zīmes un simboli, IR PIEŅĒMUSI ŠO DIREKTĪVU. 1. pants Šo direktīvu piemēro automātiskiem nepārtrauktas svēršanas svariem, kas iebūvēti transportiera lentēs (transportiersvari). Šie svari definēti pielikuma I nodaļas 2. iedaļā. 2. pants Tie transportiersvari, kuriem var piešķirt EEK zīmes un simbolus, aprakstīti pielikumā. Uz tiem attiecas EEK parauga apstiprināšana, un tos iesniedz EEK sākotnējai pārbaudei. 3. pants Dalībvalstis nevar noraidīt, aizliegt vai ierobežot tādu transportiersvaru laišanu tirgū vai nodošanu ekspluatācijā, kam ir EEK parauga apstiprinājuma simbols vai EEK sākotnējās pārbaudes zīme. 4. pants 1. Dalībvalstis nodrošina, ka stājas spēkā normatīvie un administratīvie akti, kas vajadzīgi, lai izpildītu šīs direktīvas prasības 18 mēnešu laikā pēc tās izsludināšanas, un par to tās tūlīt informē Komisiju. 2. Dalībvalstis nodrošina, ka galvenos tiesību aktus, ko tās pieņem jomā, uz ko attiecas šī direktīva, dara zināmus Komisijai. 5. pants Šī direktīva ir adresēta dalībvalstīm. Luksemburgā, 1975. gada 24. jūnijā Padomes vārdā — priekšsēdētājs G. Fitzgerald [1] OV C 2, 9.1.1974., 63. lpp. [2] OV C 8, 31.1.1974., 6. lpp. [3] OV L 202, 6.9.1971., 1. lpp. [4] OV L 73, 27.3.1972., 14. lpp. -------------------------------------------------- PIELIKUMS I NODAĻA DEFINĪCIJAS UN TERMINOLOĢIJA 1. SVARU KLASIFIKĀCIJA PĒC TO DARBĪBAS METODES. 1.1. Automātiski svari. Aparāti, kas veic svēršanas darbību bez operatora iejaukšanās un iedarbina aparātam raksturīgo automātisko procesu. 1.2. Neautomātiski svari. Aparāti, kas svēršanas laikā prasa operatora iejaukšanos, jo īpaši, lai novietotu sveramo ķermeni uz aparāta slodzes uztvērēja un/vai to noceltu, kā arī lai noteiktu rezultātu. 2. DEFINĪCIJA. Transportiera lentē iebūvēti nepārtrauktas svēršanas svari ir automātiski svari, kas nosaka sveramo ķermeņu plūsmas svaru, transportiera lentei atrodoties nepārtrauktā kustībā. Šajā pielikumā šie svari saīsināti tiek saukti par "transportiersvariem". 3. TERMINOLOĢIJA. 3.1. Vispārīgi noteikumi. Padomes Direktīvas Nr. 73/360/EEK [1] (1973. gada 19. novembris) par dalībvalstu tiesību aktu tuvināšanu attiecībā uz neautomātiskiem svariem pielikuma 1. un 2. iedaļu piemēro transportiersvariem, ko apskata šī direktīva, ciktāl tās nav pretrunā šā pielikuma 2. un 3. iedaļai. 3.2. Klasifikācija. 3.2.1. Pēc skaitļošanas metodes. 3.2.1.1. Ar saskaitīšanu: transportiersvari, kur skaitļošanas iekārta veic tādu secīgu sveramo ķermeņu daļas saskaitīšanu, no kurām katra atbilst konkrētam attālumam, ko veikusi lente. 3.2.1.2. Ar integrēšanu: transportiersvari, kur skaitļošanas iekārta integrē laikā lentes ātruma un ķermeņu svara uz garuma vienību reizinājumu. 3.2.2. Pēc slodzes uztvērēja tipa. 3.2.2.1. Ar svēršanas galdu: transportiersvari, kur slodzes uztvērējs, ko sauc par "svēršanas galdu", ir tikai viena transportiera daļa. 3.2.2.2. Ar transportiera lenti: transportiersvari, kur viss lentes transportieris ir slodzes uztvērējs. 3.3. Sastāvdaļas. 3.3.1. Galvenās sastāvdaļas. 3.3.1.1. Lentes transportieris: ierīce, kas paredzēta sveramo ķermeņu pārvietošanai, izmantojot lenti uz veltņiem, kas griežas ap savām asīm. 3.3.1.1.1. Nesošie veltņi: veltņi, ar kuru palīdzību transportiera lente atbalstīta uz nostiprinātā karkasa. 3.3.1.1.2. Svēršanas veltņi: veltņi, ar kuru palīdzību transportiera lente atbalstīta uz svēršanas agregāta slodzes uztvērēja. 3.3.1.2. Svēršanas agregāts: neautomātiski svari kopumā vai to daļa, vai jebkura cita ierīce, kas sniedz informāciju par sveramo ķermeņu masu. 3.3.1.3. Lentes pārvietojuma pārveidotājs: ar transportiera lenti saistīta ierīce, kas sniedz informāciju atbilstīgi noteikta lentes garuma pārvietojumam vai atbilstīgi lentes ātrumam. 3.3.1.3.1. Pārvietojuma devējs: pārvietojuma devējs, kas pastāvīgi piestiprināts lentei. 3.3.1.4. Skaitļošanas iekārta: iekārta, kas saskaita sveramo ķermeņu daļas vai integrē lentes ātruma un ķermeņu svara uz garuma vienību reizinājumu saskaņā ar informāciju, ko sniedz svēršanas agregāts un pārvietojuma devējs. 3.3.1.5. Skaitļošanas iekārtas indikators (svara indikācijas ierīce): ierīce, kas saņem informāciju no skaitļošanas iekārtas un rāda pārvietoto sveramo ķermeņu svaru. 3.3.1.5.1. Svara indikācijas ierīce bez nulles atgriezes ierīces (kopsvara indikācijas ierīce): ierīce, kas rāda visu pārvietoto sveramo ķermeņu kopsvaru. 3.3.1.5.2. Svara indikācijas ierīce ar nulles atgriezes ierīci: ierīce, kas rāda ierobežotā laika sprīdī pārvietoto ķermeņu svaru. 3.3.1.5.3. Svara papildu indikācijas ierīce: svara indikācijas ierīce ar skalas iedaļas vērtību, kas ir lielāka par iedaļas vērtību kopsvara indikācijas ierīcei un kas ir paredzēta, lai rādītu pietiekami ilgstošā darbības laikā pārvietoto sveramo ķermeņu svaru. Šīs ierīces var būt aprīkotas ar nulles atgriezes ietaisi. 3.3.1.5.4. Kontroles skaitļošanas indikācijas ierīce: ierīce, kuras skalas iedaļas vērtība ir mazāka par iedaļas vērtību svara indikācijas ierīcei un kas paredzēta pārbaudes nolūkiem. 3.3.1.6. Nulles iestatīšanas ierīce: ierīce, kas ļauj iestatīt nulli tukšam transportieriem pēc vesela apgriezienu skaita; nulles iestatīšanas ierīce var būt neautomātiska, pusautomātiska vai automātiska. 3.3.1.6.1. Nulles indikators: papildu svara indikācijas ierīce, kas pievienota nulles iestatīšanas ierīcei un kas ļauj pārbaudīt nulles iestatījumu lentes tukšgaitā. 3.3.1.6.2. Neautomātiska nulles iestatīšanas ierīce: ierīce, kas operatoram ļauj veikt novērošanu, nulles iestatīšanu un nulles iestatījuma pārbaudi. 3.3.1.6.3. Pusautomātiska nulles iestatīšanas ierīce: 3.3.1.6.3.1. Rokas vadības ierīce, kas ļauj automātiski iestatīt transportiersvarus uz nulli, vai 3.3.1.6.3.2. Rokas vadības ierīce, kas rāda vērtību, par kuru ir jāpārstata nulles iestatīšanas ierīce. 3.3.1.6.4. Automātiska nulles iestatīšanas ierīce: ierīce, kas bez operatora iejaukšanās ļauj iestatīt transportiersvarus uz nulli, lentei pārvietojoties tukšgaitā. 3.3.2. Papildu ierīces. 3.3.2.1. Momentānās lentes slodzes indikators: ierīce, kas ik brīdi rāda slodzi, kura iedarbojas uz svēršanas agregātu. 3.3.2.2. Padeves intensitātes indikators: ierīce, kas ik brīdi rāda padeves intensitāti kā laika vienībā pārvietoto sveramo ķermeņu svaru vai rāda procentu izteiksmē daļu no maksimālās padeves intensitātes. 3.3.2.3. Darbības pārbaudes ierīces: ierīces, kas ļauj pārbaudīt noteiktas darbības un darbojas jo īpaši: - imitējot nepārtrauktu slodzi, kad lente darbojas tukšgaitā (tukšgaitas pārbaudes ierīce ar papildu slodzi), - divus integrēšanas rezultātus pie pastāvīgas slodzes vienādos laika intervālos, - signalizējot par to, ka pārsniegta maksimālā svērtspēja vai maksimālā padeves intensitāte, - vai arī vēršot lietotāja uzmanību uz nepareizu transportiersvaru darbību un jo īpaši elektriskā aprīkojuma nepareizu darbību. 3.3.2.4. Padeves regulators: ierīce, kas paredzēta, lai nodrošinātu programmēto padevi. 3.3.2.5. Sveramā daudzuma iestatīšanas ierīce: ierīce, kas ļauj pārtraukt padevi uz transportieri, kad izskaitļotais svars ir sasniedzis iepriekš iestatīto vērtību. 3.3.2.6. Pārvietojuma imitators: papildu pārbaudes ierīce, ko izmanto transportiersvaru pārbaudei bez lentes transportiera un kas paredzēta, lai imitētu lentes pārvietojumu. 4. METROLOĢISKIE PARAMETRI. 4.1. Svara indikācijas ierīces skalas iedaļas vērtība. Masas vienībās izteiktā: - nepārtrauktās (analogās) indikācijas gadījumā, skalas sīkākās iedaļas vērtība (dt), - diskrētās (digitālās) indikācijas gadījumā, divu secīgu vērtību starpība (dtd). 4.2. Nulles indikatora skalas iedaļas vērtība (do). Nulles indikatora skalas iedaļas vērtība (do), kas izteikta masas vienībās, atbilst: - nepārtrauktās (analogās) indikācijas gadījumā, sīkākai iedaļai uz nulles indikatora skalas, - diskrētās (digitālās) indikācijas gadījumā, nulles indikatora divu secīgu vērtību starpībai. 4.3. Svēršanas garums (L). Attālums starp ārējo svēršanas veltņu asīm, kas ir palielināts par pusēm no attālumiem starp šo veltņu asīm un tuvākām transportiera nesošo veltņu asīm. 4.4. Svēršanas cikls. Darbību kopums, pieskaitot katru sveramo ķermeņu slodzes daļu, kam seko skaitļošanas ierīces elementu pirmā atgriešanās sākotnējā pozīcijā vai stāvoklī. 4.5. Svēršanas agregāta maksimālā svērtspēja (max) un minimālā svērtspēja (min). 4.5.1. Maksimālā svērtspēja. Vislielākais momentānais neto svars uz transportiera lentes, ko var nosvērt svēršanas agregāts. 4.5.2. Minimālā svērtspēja. Tīrā svara lielums, kuru nesasniedzot, svēršanas rezultātiem var rasties svara pārmērīga relatīvā kļūda. 4.5.3. Agregāta svēršanas diapazons. Intervāls starp minimālo un maksimālo svērtspēju. 4.6. Maksimālā padeves intensitāte (Qmax) un minimālā padeves intensitāte (Qmin). 4.6.1. Maksimālā padeves intensitāte. Maksimālā padeves intensitāte ir padeves intensitāte, ko sasniedz ar svēršanas agregāta maksimālo svērtspēju un lentes pārvietošanās maksimālo ātrumu. 4.6.2. Minimālā padeves intensitāte. Padeves intensitātes vērtība, kuru nesasniedzot svēršanas rezultātus var ietekmēt pārmērīgas relatīvās kļūdas. 4.7. Vidējā pārbaudes padeve (Qe) Nosvērtās masas (C) un pārbaudes ilguma (t) attiecība: Q = Ct 4.8. Minimālais sveramais daudzums. Minimālais sveramo ķermeņu daudzums, kuru nesasniedzot, rezultātu var ietekmēt kļūdas, kas ir lielākas par padeves intensitātes kļūdas robežu intervālā starp maksimālo un minimālo padeves intensitāti. 4.9. Lentes maksimālā slodze uz garuma vienību. Svēršanas agregāta maksimālās svērtspējas un svēršanas garuma attiecība: MaxL II NODAĻA METROLOĢISKĀS PRASĪBAS 5. PRECIZITĀTES KLAŠU DEFINĪCIJA UN DARBĪBAS JOMA. 5.1. Precizitātes klases. Transportiersvarus iedala divās precizitātes klasēs: 1. precizitātes klase, 2. precizitātes klase. 5.2. Klasifikācija. Transportiersvarus klasificē pēc metroloģiskajiem parametriem un īpašībām. 5.2.1. precizitātes klases svaru parametri. 5.2.1.1. Svara indikācijas ierīces skalas iedaļas vērtība: svara indikācijas ierīces skalas iedaļas vērtība ir: - mazāka vai vienāda ar 12000 no daudzuma, ko var nosvērt vienā stundā pie maksimālās padeves intensitātes, - lielāka vai vienāda ar 150000 no šī daudzuma. 5.2.1.2. Nulles indikatora skalas iedaļas vērtība (do). Nepārsniedzot svara indikācijas ierīces skalas iedaļas vērtību: - nepārtrauktās (analogās) indikācijas skalas iedaļas vērtība ir mazāka vai vienāda ar 120000 no daudzuma, ko var nosvērt vienā stundā pie maksimālās padeves intensitātes, - diskrētās (digitālās) indikācijas ciparu solis ir mazāks vai vienāds ar 140000 no šī daudzuma. 5.2.2. precizitātes klases svaru parametri. 5.2.2.1. Svara indikācijas ierīces skalas iedaļas vērtība: - mazāka vai vienāda ar 11000 no daudzuma, ko var nosvērt vienā stundā pie maksimālās padeves intensitātes, - lielāka vai vienāda ar 125000 no šī daudzuma. 5.2.2.2. Nulles indikatora skalas iedaļas vērtība. Nepārsniedzot svara indikācijas skalas iedaļas vērtību: - nepārtrauktās (analogās) indikācijas skalas iedaļa ir mazāka vai vienāda ar 110000 no daudzuma, ko var nosvērt vienā stundā pie maksimālās padeves intensitātes, - diskrētās (digitālās) indikācijas ciparu solis ir mazāks vai vienāds ar 120000 no iepriekš minētā daudzuma. 5.2.3. Skalas iedaļas vērtību veids. Skalas iedaļas vērtībām jāparādās šādā formā: 1 · 10n, 2 · 10n, 5 · 10n, kur n ir negatīvs vai pozitīvs vesels skaitlis vai nulle; tomēr iedaļas vērtībām uz nulles indikatora un kontrolindikācijas ierīces skalām nav jāatbilst šai prasībai. 5.2.4. Transportiersvari, kas aprīkoti ar tukšgaitas kontroles ierīci ar papildsvaru. Transportiersvariem, kas aprīkoti ar tukšgaitas kontroles ierīci ar papildsvaru, 5.2.1.2., 5.2.2.2. un 5.2.3. punkta nosacījumi attiecībā uz nulles indikatoru tāpat piemērojami kontrolvērtības indikatoram. 5.2.5. Minimālā padeves intensitāte. Minimālā padeve ir 20 % no maksimālās padeves. 6. KĻŪDAS ROBEŽAS. Pēc tam, kad transportiersvari bez noslogojuma pareizi iestatīti uz nulli, kļūdas robežas, pozitīvas vai negatīvas, atbilst turpmāk norādītajām vērtībām attiecībā uz jebkuru sveramo daudzumu, kas ir lielāks vai vienāds ar minimālo sveramo daudzumu. 6.1. Kļūdas robežas EEK sākotnējā pārbaudē. 6.1.1. 1. precizitātes klases svari: 0,5 % no nosvērtā daudzuma padeves intensitātei robežās no 20 līdz 100 % no maksimālās padeves intensitātes. 6.1.2. 2. precizitātes klases svari: 1 % no nosvērtā daudzuma padevei intensitātes robežās no 20 līdz 100 % no maksimālās padeves intensitātes. 6.2. Kļūdas robeža ekspluatācijā. 6.2.1. 1. precizitātes klase: 1 % no nosvērtā daudzuma jebkurai padeves intensitātei robežās no 20 līdz 100 % no maksimālās padeves intensitātes. 6.2.2. 2. precizitātes klase: 2 % no nosvērtā daudzuma jebkurai padeves intensitātei robežās no 20 līdz 100 % no maksimālās padeves intensitāte. 7. KĻŪDAS ROBEŽAS PIEMĒROŠANAS NOSACĪJUMI. 7.1. Kad kontrolei izmantojamais indikators ir diskrēts (digitāls), kļūdas robežu palielina par vienu šīs ierīces ciparu soli. 7.2. Kad transportiersvari ir aprīkoti ar vairākām svara indikācijas ierīcēm, to rezultātu kļūdas, ko sniedz katra no tām, nedrīkst pārsniegt kļūdas robežu. Divreiz nosvērta noteikta daudzuma rezultātu starpībai jābūt mazākai vai vienādai: - ar vienu diskrēta (digitāla) indikatora ierīces ciparu soli, ja rezultāti nolasīti no divām diskrētām (digitālām) indikācijas ierīcēm, - ar kļūdas robežas absolūto vērtību, kad rezultāti nolasīti no diviem nepārtrauktiem (analogiem) indikatoriem, - ar lielāko no šādām divām vērtībām: - kļūdas robežas absolūto vērtību vai - vienu diskrēta (digitāla) indikatora ciparu soli, kad rezultāti nolasīti no nepārtraukta (analoga) indikatora un diskrēta (digitāla) indikatora. 7.3. Imitācijas pārbaudes. 7.3.1. Kļūdas robežas, pozitīvas vai negatīvas, imitācijas pārbaudēs. 7.3.1.1. 1. precizitātes klases svari: jebkurai padeves intensitātei robežās no 5 līdz 20 % no maksimālās padeves intensitātes: 0,07 % no daudzuma, ko pārbaudes norises laikā varētu izskaitļot pie maksimālās padeves; jebkurai padevei intervālā starp 20 un 100 % no maksimālās padeves: 0,35 % no attiecīgi izskaitļotās kravas. 7.3.1.2. 2. precizitātes klases svari: jebkurai padevei intervālā starp 5 un 20 % no maksimālās padeves: 0,14 % no daudzuma, ko pārbaudes norises laikā varētu nosvērt pie maksimālās padeves intensitātes; jebkurai padevei intervālā starp 20 un 100 % no maksimālās padeves: 0,7 % no attiecīgi izskaitļotās kravas. 7.3.2. Lentes pārvietojuma imitācijas kļūda. Imitējot pārbaudei nepieciešamo lentes pārvietojuma ātrumu, relatīvā ar imitāciju saistītā kļūda nedrīkst pārsniegt 20 % no kļūdas robežas imitētajam svēršanas rezultātam. Šī kļūda ietilpst kļūdas robežās. 7.3.3. Divu rezultātu atšķirība sakarā ar imitētā ātruma izmaiņu. Mainoties lentes pārvietojuma imitatora ātrumam vairāk par ± 10 % no ražotāja paredzētajiem transportiera lentes ātrumiem, imitācijas rezultātu relatīvās kļūdas izmaiņas drīkst maksimāli mainīties par 20 % no kļūdas robežas, kas minēta 7.3.1. punktā. 7.3.4. Divu rezultātu atšķirība, mainot vienas un tās pašas slodzes pielikšanas punktu. Kad vienas un tās pašas slodzes pielikšanas punktu maina, ievērojot slodzes uztvērēja konstrukciju, divu rezultātu atšķirība nedrīkst pārsniegt kļūdas robežas absolūto vērtību. 7.3.5. Nulles iestatīšana. Uzliekot slodzi, ko var līdzsvarot ar nulles iestatīšanu, visiem svēršanas rezultātiem pēc nulles iestatīšanas jāiekļaujas kļūdas robežās. 7.3.6. Ietekmes faktori. 7.3.6.1. Temperatūra. Pēc tam, kad transportiersvari iestatīti uz nulli, tiem jāatbilst prasībām attiecībā uz kļūdas robežām visām praktiski nemainīgām temperatūrām intervālā no – 10 līdz + 40 °C. Tomēr īpašiem mērķiem izmantojamiem transportiersvariem drīkst būt temperatūras diapazoni, kas atšķiras no iepriekš minētajiem. Šādāgadījumā attiecīgais intervāls nedrīkst būt mazāks par 30 °C, un tas ir jānorāda uz datu plāksnītes. Pārbaužu laikā temperatūru uzskata par praktiski nemainīgu, ja tās svārstības nepārsniedz 5 °C/stundā. Transportiersvari jāaprīko tā, lai, temperatūrai mainoties par 10 °C un temperatūras izmaiņas ātrumam nepārsniedzot 5 °C/stundā, nulles rādījums, respektīvi transportiersvariem ar tukšgaitas kontroles ierīci ar papildsvaru kontrolvērtība, nemainītos vairāk par: 0,07 % — 1. precizitātes klasei, 0,14 % — 2. precizitātes klasei no daudzuma, ko pārbaudes norises laikā var nosvērt pie maksimālās padeves intensitātes. 7.3.6.2. Elektroenerģijas barošanas tīkla ietekme. Transportiersvariem jāatbilst prasībām attiecībā uz kļūdas robežām bez iestatīšanas uz nulli, ja netiek pārsniegtas šādas elektroenerģijas barošanas tīkla parametru svārstības: - no – 15 līdz + 10 % nominālajam spriegumam, - no – 2 līdz + 2 % nominālajai frekvencei. 7.3.6.3. Citi ietekmes faktori: transportiersvariem normālos ekspluatācijas apstākļos jāatbilst prasībām attiecībā uz kļūdu robežām arī tad, kad tie ir pakļauti tādu faktoru ietekmei, kas nav minēti 7.3.6.1. un 7.3.6.2. punktā un saistās ar to montāžas apstākļiem (vibrācijām, atmosfēras stāvokli u.tml.). 7.3.7. Metroloģiskie parametri. 7.3.7.1. Uzticamība: atšķirība starp diviem vienādai slodzei atbilstošiem svēršanas rezultātiem, kas vienos un tajos pašos apstākļos novietota uz slodzes uztvērēja, nedrīkst pārsniegt kļūdas robežas absolūto vērtību. 7.3.7.2. Skaitļošanas iekārtas jutība: pie visām padeves intensitātēm no minimālās līdz maksimālajai padeves intensitātei, svēršanas rezultātiem, ko iegūst, sverot divus ķermeņus, kas savā starpā atšķiras par kļūdu robežas vērtību, jāatšķiras vismaz par pusi no šo ķermeņu svaru starpības izskaitļotās vērtības. 7.3.7.3. Nulles indikatora jutība: trīs minūšu pārbaudēs ir skaidri jāparādās procentos no maksimālās svērtspējas šādai atšķirībai starp pārbaužu rezultātiem, kas iegūti bez slodzes un ar slodzi, kura novietota vai nocelta: 0,1 % 1. precizitātes klasei, 0,2 % 2. precizitātes klasei. 7.3.7.4. Nulles iestatījuma stabilitāte. 7.3.7.4.1. Īslaicīga stabilitāte: pēc piecām darbības pārbaudēm tukšgaitā, kas ilgst trīs minūtes, novirze starp vismazāko un vislielāko iegūto rezultātu nedrīkst pārsniegt šādu daļu no vienā stundā nosvērtā daudzuma pie maksimālās padeves intensitātes: 0,0025 % 1. precizitātes klasei, 0,005 % 2. precizitātes klasei. 7.3.7.4.2. Ilglaicīga stabilitāte: pielikuma 7.3.7.4.1. punktā aprakstītās pārbaudes atkārtojot pēc trīs stundu darbības tukšgaitā stabilos pārbaudes apstākļos, pārbaudes laikā neveicot iestatīšanu uz nulli: - atšķirība starp vislielāko un vismazāko no visiem rezultātiem nedrīkst pārsniegt 7.3.7.4.1. punktā noteiktās robežas, - atšķirība starp vislielāko un vismazāko no visiem rezultātiem (no 7.3.7.4.1. punktā un šā punkta pirmajā ievilkumā minētajiem rezultātiem), nepārsniedz šādas daļas no vienā stundā nosvērtā daudzuma pie maksimālās padeves intensitātes: 0,0035 % 1. precizitātes klasei, 0,007 % 2. precizitātes klasei. 7.3.7.5. Papildu svara indikācijas ierīces: papildu skaitļošanas iekārtas: - nedrīkst ietekmēt transportiersvaru darbību, - jākonstruē tā, lai rezultātu rādījumi būtu pareizi. 7.3.7.6. Transportiersvari, kas aprīkoti ar tukšgaitas pārbaudes ierīci ar papildu svaru: transportiersvariem, kas aprīkoti ar nulles pārbaudes ierīci ar papildu svaru, 7.3.7.3. un 7.3.7.4. punktā noteiktās normas attiecas uz pārbaudēm ar papildu svaru; maksimāli pieļaujamās novirzes no kontrolvērtības aprēķina, atsaucoties uz šīm normām. 7.4. Pārbaudes darbībā. Kļūdas robežas piemērojamas visiem sveramiem daudzumiem, kas nav mazāki par minimālo sveramo daudzumu. 7.4.1. Pārvietojuma devējs. Pārvietojuma devējs jāizveido tā, lai starp to un lenti nebūtu slīdes. 7.4.2. Kontrolsvari. Kontrolsvariem, ko izmanto, lai pārbaudītu sveramos ķermeņus, kurus paredzēts nosvērt ar transportiersvariem (turpmāk — "reālās pārbaudes"), jānodrošina, lai nosvērtais daudzums tiktu pārbaudīts ar kļūdu, kas nepārsniedz 20 % no kļūdas robežas. 7.4.3. Minimālā sveramā daudzuma vērtība. Minimālā sveramā daudzuma vērtība ir ne mazāka par lielāko no šādām trīs vērtībām: - vienā lentes apgriezienā nosvērtais daudzums pie maksimālās padeves intensitātes, - 2 % no vienā stundā nosvērtā daudzuma pie maksimālās padeves intensitātes vai atbilstīgi 200 skalas iedaļas vērtībām, 1. precizitātes klasei, - 1 % no vienā stundā nosvērtā daudzuma pie maksimālās padeves intensitātes vai atbilstīgi 100 skalas iedaļas vērtībām, 2. precizitātes klasei. 7.4.4. Metroloģiskie parametri. 7.4.4.1. Relatīvo kļūdu izmaiņas: atšķirība starp vairāku tādu rezultātu relatīvajām kļūdām, kas iegūtas pie praktiski vienādas padeves intensitātes un aptuveni vienādiem sveramiem daudzumiem vienādos apstākļos, nedrīkst pārsniegt kļūdas robežas absolūto vērtību. 7.4.4.2. Nulles iestatījuma kļūdas robeža: pēc lentes vesela apgriezienu skaita nulles indikators nedrīkst pārsniedz šādas daļas no pārbaudes norises laikā nosvērtā daudzuma pie maksimālās padeves intensitātes: 0,1 % — 1. precizitātes klasei, 0,2 % — 2. precizitātes klasei. 7.4.4.3. Nulles indikatora jutība: vairākām pārbaudēm, kas atbilst lentes veselam apgriezienu skaitam un kas ilgst ne vairāk par trim minūtēm, ir skaidri jāparādās procentos no maksimālas svērtspējas šādai atšķirībai starp rezultātiem, kas iegūti bez noslogojuma un ar novietotu vai noceltu kravu: 0,1 % 1. precizitātes klasei, 0,2 % 2. precizitātes klasei. 7.4.4.4. Nulles iestatījuma stabilitāte: pēc piecām pārbaudēm, kas atbilst lentes veselam apgriezienu skaitam un ilgst pēc iespējas precīzi trīs minūtes, atšķirība starp mazāko un lielāko no iegūtajiem rezultātiem tukšgaitā nedrīkst pārsniegt šādu daļu no vienā stundā padotā daudzuma pie maksimālās padeves intensitātes: 0,0035 % 1. precizitātes klasei, 0,007 % 2. precizitātes klasei. 7.4.4.5. Transportiersvari ar tukšgaitas pārbaudes ierīci ar papildu svaru: transportiersvariem, kas aprīkoti ar tukšgaitas pārbaudes ierīci, 7.4.4.2., 7.4.4.3. un 7.4.4.4. punktā noteiktās normas tāpat attiecas arī uz pārbaudēm ar papildu svaru. Maksimāli pieļaujamās novirzes aprēķina pēc šīm normām; transportiersvari, kas aprīkoti ar tukšgaitas pārbaudes ierīci ar papildu svaru, kas atbilst 20 % no svēršanas agregāta maksimālās svērtspējas, jāatbilst arī 7.4.4.2. punkta noteikumiem par nulles iestatījuma pārbaudi. 7.5. Galveno metroloģisko prasību pārskata tabula. | 1. PRECIZITĀTES KLASE | 2. PRECIZITĀTES KLASE | Svara indikācijas ierīces skalas iedaļas vērtība (dt vai dtd) (5.2.) | Cmax50000 ≤ dt vai ≤ dtd Cmax2000 | Cmax25000 ≤ dt vai ≤ dtd Cmax1000 | Nulles indikatora skalas iedaļas vērtība (do) (5.2.) | Nepārtrauktā indikācija do ≤ Cmax20000 | Nepārtrauktā indikācija do ≤ Cmax10000 | Diskrētā indikācija do ≤ Cmax40000 | Diskrētā indikācija do ≤ Cmax20000 | un do ≤ dt vai dtd | un do ≤ dt vai dtd | Kļūdas robeža (reālās pārbaudes): | | | - EEK sākotnējā pārbaude (6.1.) | 0,5 % | 1 % | - ekspluatācija (6.2.) | 1 % | 2 % | Kļūdas robežas piemērojuma veidi (skatīt 7.) Imitācijas pārbaudes (7.3.) | | | Kļūdas robeža (skat. 7.3.1.): | | | - attiecībā uz Qmax20≤ Q ≤ Qmax5 | 0,07 % Qmax x t | 0,14 % Qmax x t | - attiecībā uz Qmax5≤ Q ≤ Qmax | 0,35 % C | 0,7 % C | Temperatūra (skat. 7.3.6.1.) Nulles indikācijas novirze temperatūras novirzei 10 ºC, | 0,07 % Qmax x t | 0,14 % Qmax x t | Nulles indikatora jutība (skatīt 7.3.7.3.) | Atšķirība starp tādiem pārbaužu rezultātiem, kas iegūti tukšgaitā un ar slodzi: | | 0,1 % max | 0,2 % max | | Ir jābūt skaidri redzamai | Nulles stabilitāte (skatīt 7.3.7.4.): | Trīs minūšu pārbaudēm | – īslaicīga nulles stabilitāte | Novirze ≤ 0,0025 % Cmax | Novirze ≤ 0,005 % Cmax | – ilglaicīga nulles stabilitāte | Novirze ≤ 0,0035 % Cmax | Novirze ≤ 0,007 % Cmax | Pārbaudes darbībā (skatīt 7.4.) | | | Minimālā sveramā daudzuma vērtība (skatīt 7.4.3.) | ≥ 1 lentes apgr. pie Qmax | ≥ 2 % C max | | ≥ 200 dt vai dtd | ≥ 1 lentes apgr. pie Qmax | | ≥ 1 % C max | V 100 dt vai dtd | Nulles indikatora neprecizitāte (skatīt 7.4.4.3.) | Atšķirība starp tādiem rezultātiem, kas iegūti bez slodzes un ar slodzi: | | 0,1 % max | 0,2 % max | | Ir jābūt skaidri redzamai | Nulles stabilitāte (skatīt 7.4.4.4.): | Pārbaudēm, kas atbilst lentes veselam apgriezienu skaitam un ilgst pēc iespējas precīzi trīs minūtes | - īslaicīga nulles stabilitāte | Novirzes ≤ 0,0035 % Cmax | Novirze ≤ 0,007 % Cmax | C = kopējā slodze. t = testa ilgums stundās. Cmax = kopējā slodze vienā stundā pie maksimālā plūsmas līmeņa. III NODAĻA TEHNISKĀS PRASĪBAS 8. UZBŪVE. Transportiersvaros ietilpst: - lentes transportieris, - svēršanas agregāts, - pārvietojuma devējs, - skaitļošanas iekārta, - kopsvara indikācijas ierīce, - nulles iestatīšanas ierīce. Lentes svaru nulles iestatīšanas ierīci aprīko ar nulles indikatoru, kas nošķirts no kopsvara indikācijas ierīces, vai ar nulles pārbaudes ierīci ar papildu svaru, ja: - kopsvara indikācijas ierīce rāda tikai pozitīvas vērtības vai - kopsvara indikācijas ierīces skalas iedaļas vērtība ir lielāka par nulles indikatora skalas iedaļas vērtību, kas norādīts 5.2.1.2. punktā 1. precizitātes klases svariem vai 5.2.2.2. punktā 2. precizitātes klases svariem. 8.1. Darbības drošums. 8.1.1. Negodīgu izmantojumu sekmējošu īpašību trūkums. Transportiersvariem nedrīkst būt īpašības, kas varētu sekmēt to negodīgu izmantojumu. 8.1.2. Pārstatījuma vai nejaušas apstāšanās neiespējamība. Transportiersvariem, gan mehāniskajiem, gan elektromehāniskajiem, jābūt konstruētiem tā, lai parasti nebūtu iespējams nekāds pārstatījums vai darbības traucējums, kuru pēc tam nevarētu viegli atklāt. 8.1.3. Transportiersvaru vadības ierīču drošība. Transportiersvaru vadības ierīcēm ir jābūt konstruētām tā, ka tās nevarētu pārvietoties stāvokļos, kas nav paredzēti svaru konstrukcijā, atskaitot pārstatījumus, kad nav iespējama nekāda indikācija vai drukāšana. 8.1.4. Svara indikācijas ierīces, kas novietotas noteiktā attālumā, aprīko ar ierīcēm, kas atbilst 8.8. punktam. 8.2. Lentes transportieris. 8.2.1. Transportiersvari ar lentes transportieri kā slodzes uztvērēju. Transportiera uzbūvei jābūt drošai, un tā konstrukcijai jābūt stingrai. Kad veltņu atbalstu izmanto par svēršanas agregāta vienīgo slodzes sviru, sveramos ķermeņus jānovieto pie šīs sviras kustīgā savienojuma. 8.2.2. Lentes svari ar svēršanas galdu. Transportiera atbalsta karkasa uzbūvei jābūt drošai. Visam transportierim katrā tā garenšķēlumā jābūt ar tādu profilu, lai lente visu laiku balstītos uz svēršanas veltņiem un tiktu nodrošināta pareiza svēršana. Transportieri aprīko, ja vajadzīgs, ar lentes tīrīšanas ierīci, kuras stāvoklis un darbības veids nedrīkst ietekmēt rezultātus. 8.2.3. Īpaši uzstādīšanas nosacījumi. Transportiersvariem jābūt tādiem, lai transportiera veltņu iekārtojums, lentes īpašības vai montāža un sveramo ķermeņu padeves veids neietekmētu rezultātu pareizību. 8.2.3.1. Transportiera lentes veltņi: vajadzības gadījumā jānodrošina efektīva aizsardzības sistēma pret koroziju un netīrumiem; vienas un tās pašas grupas veltņu augšējām veidulēm jāatrodas praktiski vienā plaknē; transportiera lentes veltņiem jābūt tādiem, lai nenotiktu ražojuma slīde. 8.2.3.2. Transportiera lente. 8.2.3.2.1. Transportiera lentes garuma vienības masa: lentes masai uz garuma vienību jābūt praktiski nemainīgai; savienojumi nedrīkst radīt nekādus traucējumus tās darbībā. 8.2.3.2.2. Lentes ātrumam un garumam ir jābūt tādiem, ka nulles iestatījuma pārbaudi var veikt laikā, kas nepārsniedz trīs minūtes, tomēr: ja nevar izpildīt šo noteikumu, transportiersvari jāaprīko ar pusautomātisku vai automātisku nulles iestatīšanas ierīci. 8.2.3.2.3. Lentes ātruma novirze no transportiersvariem paredzētā ātruma nedrīkst pārsniegt 5 %. 8.2.3.3. Svēršanas garums: transportiersvariem jābūt konstruētiem tā, ka svēršanas garums ekspluatācijā paliek nemainīgs; jāparedz iespēja aizplombēt efektīvā svēršanas garuma iestatīšanas ierīces. 8.2.3.4. Lentes spriegojums: jebkurā transportiera lentes punktā tās spriegojumam jābūt praktiski vienādam; spriegojumam jābūt tādam, lai normālās ekspluatācijas apstākļos lente praktiski nevarētu izslīdēt uz piedziņas veltņa. 8.2.3.5. Sveramo ķermeņu ietekme: sveramo ķermeņu padeve nedrīkst ietekmēt rezultātus. 8.3. Svēršanas agregāts. 8.3.1. Vispārīgi noteikumi. Svēršanas agregātam ir jābūt piemērotam paredzētajam nolūkam. Tam ir jābūt aizsargātam vajadzības gadījumā pret sekām, ko nejauši varētu radīt slodzes, kas pārsniedz maksimālo svērtspēju. Slodzes uztvērēja konstrukcijai ir jābūt tādai, lai neatkarīgi no sveramo ķermeņu padeves veida nevarētu rasties papildu kļūdas. 8.3.2. Līdzsvarošanas ierīce. Līdzsvarošanas ierīcei jādarbojas nepārtraukti intervālā no nulles līdz svara vērtībai, kas nav mazāka par maksimālo svērtspēju. Svēršana drīkst sākties tikai tad, kad svēršanas agregāts atrodas normālās ekspluatācijas režīmā. 8.4. Pārvietojuma pārveidotājs. Pārvietojuma devēja konstrukcijai (3.3.1.3.1) jābūt tādai, lai nebūtu iespējama slīde, kas varētu ietekmēt rezultātus neatkarīgi no tā, vai lente ir vai nav noslogota. Diskrētai informācijai jāatbilst lentes pārvietojumiem, kas ir vienādi vai mazāki par svēršanas attālumu. Nepārtrauktu informāciju nedrīkst aizstāt ar signālu, kas ir neatkarīgs no transportiera lentes, izņemot gadījumus, kad to izmanto pārbaudes vai iestatīšanas mērķiem. 8.5. Svara indikācijas ierīces un drukas ierīces. 8.5.1. Indikācijas īpašības. Svara indikācijas un drukas ierīcēm jāļauj droši, viegli un viennozīmīgi nolasīt rezultātus, vienkārši sastatot ciparus, kas atrodas blakus, un uz tām jābūt attiecīgās masas vienības nosaukumam vai simbolam. Kopsvara indikācijas ierīces atgrieze uz nulli nedrīkst būt iespējama. 8.5.2. Ar vairākām svara indikācijas vai drukas ierīcēm aprīkotu transportiersvaru skalas iedaļas vērtība. Transportiersvaru nepārtraukto (analogo) indikatoru skalas iedaļas vērtība nedrīkst būt mazāka par diviem ciparu soļiem diskrētam (digitālam) indikatoram vai diskrētiem (digitāliem) indikatoriem. Transportiersvaru diskrētas (digitālas) svara indikācijas ierīcēm ar vai bez drukāšanas ierīcēm ir viena un tā pati skalas iedaļas vērtība. 8.5.3. Diskrētu (digitālu) rezultātu forma. Diskrētas (digitālas) indikācijas ierīces drīkst sniegt rezultātus vienīgi sarindotu ciparu veidā. 8.5.4. Svēršanas rezultātu drošība. Svēršanas rezultātus nedrīkst ietekmēt, piemēram, nejauša lentes apstāšanās vai enerģijas padeves pārtraukums. 8.5.5. Rādījumu diapazons. Kopsvara indikācijas ierīcēm jābūt tādām, kas ļauj nolasīt vērtības, kas atbilst vismaz ķermeņu daudzumam, ko nosver 10 darbības stundās pie maksimālās padeves intensitātes. 8.5.6. Papildu kopsvara indikācijas ierīce. Papildu svara indikācijas ierīces skalas iedaļas vērtība nedrīkst būt mazāka par 10 kopsvara indikācijas ierīces iedaļas vērtībām, kas norādītas uz datu plāksnītes. 5.2. punkta prasības neattiecas uz šīm ierīcēm. 8.5.7. Svara indikācijas ierīces ieslēgšana. Svara indikācijas ierīces ar drukāšanas ierīcēm vai bez tām, kas rāda tikai pozitīvas vērtības, jāizslēdz, ja lente darbojas tukšgaitā. Transportiersvari pieslēdz vai izslēdz skaitļošanas iekārtu automātiski atkarībā no lentes noslogojuma. Svara indikācijas ierīces ar drukāšanas ierīcēm vai bez tām, kas rāda pozitīvas un negatīvas vērtības, jāpieslēdz, kad lente darbojas tukšgaitā. Tās jākonstruē tā, lai svēršanas rezultātus neietekmētu vibrācijas. Pārbaudes indikācijas ierīces drīkst darbināt vienīgi pārbaudes laikā. 8.5.8. Pārbaudes indikācijas ierīce. Ja kopsvara indikācijas ierīces skalas iedaļas vērtība ir lielāka par: - 0,1 % no minimālā sveramā daudzuma 1. precizitātes klasei, - 0,2 % no minimālā sveramā daudzuma 2. precizitātes klasei, transportiersvarus aprīko ar atsevišķu pārbaudes indikācijas ierīci, kam skalas iedaļas vērtība nepārsniedz iepriekš minētās vērtības. 8.6. Nulles iestatīšanas ierīce. Ir jābūt iespējai līdzsvarot nenoslogotas lentes svaru, kas darbojas uz svēršanas galdu. 8.6.1. Neautomātiska nulles iestatīšanas ierīce. Neautomātiskām nulles iestatīšanas ierīcēm, ko var nepārtraukti darbināt manuāli, jābūt tik jutīgām, lai taisnvirziena pārstatījums par 10 mm vai puse apgrieziena vadības gala elementā, izraisītu izmaiņu, kas nepārsniedz, ja to attiecina uz vienu stundu: - 0,1 % no daudzuma, ko padod vienā stundā pie maksimālās padeves intensitātes, 1. precizitātes klasei, - 0,2 % no daudzuma, ko padod vienā stundā pie maksimālās padeves intensitātes, 2. precizitātes klasei. Ja ierīci darbina manuāli diskrētā režīmā, pārstatījums par vienu ciparu soli izraisītu izmaiņu, kas nepārsniedz, ja to attiecina uz vienu stundu: - 0,01 % no daudzuma, ko padod vienā stundā pie maksimālās padeves intensitātes, 1. precizitātes klasei, - 0,02 % no daudzuma, ko padod vienā stundā pie maksimālās padeves intensitātes, 2. precizitātes klasei. Vajadzīgās korekcijas zīmei (pozitīvai vai negatīvai) ir jābūt viegli nosakāmai. 8.6.2. Pusautomātiska vai automātiska nulles iestatīšanas ierīce. Pusautomātiskai vai automātiskai nulles iestatīšanas ierīcei jābūt konstruētai tā, lai: - iestatīšana uz nulli notiek pēc vesela lentes apgriezienu skaita, - tiktu indicētas attiecīgās darbības beigas, - tiktu indicētas nulles iestatīšanas diapazona robežas. Šo ierīču iestatīšanas kļūda vienā darbības stundā nedrīkst pārsniegt: - 0,1 % no daudzuma, ko padod vienā stundā pie maksimālās padeves intensitātes, 1. precizitātes klases kategorijai, - 0,2 % no daudzuma, ko padod vienā stundā pie maksimālās padeves intensitātes, 2. precizitātes klasei. Automātiskās nulles iestatīšanas ierīcēm pārbaudes laikā jābūt izslēgtām. 8.6.3. Tukšgaitas pārbaudes ierīce. Tukšgaitas pārbaudes ierīce pamatā darbojas ar papildsvaru, ko vai nu novieto uz svēršanas agregāta, vai arī elektriski imitē. Ierīcei jāatbilst šādām prasībām: - papildsvars jāpieslēdz vienveidīgi, izmantojot atbilstošu mehānismu, - papildsvaru drīkst pieslēgt vienīgi lentes tukšgaitā, - papildsvaram ir jābūt aizsargātam pret putekļiem, - tukšgaitas pārbaude vienmēr ir jāveic vienādi, - tukšgaitas pārbaudei ir jāizbeidzas automātiski pēc iepriekš noteikta vesela lentes apgriezienu skaita, - pēc tukšgaitas pārbaudes beigām ir jāparādās kontrolvērtībai, kuras pamatā ir papildsvara vērtība un lentes apgriezienu skaits. 8.6.4. Transportiersvari, kas aprīkoti ar tukšgaitas pārbaudes ierīci ar papildsvaru. Transportiersvari ar svara indikācijas ierīcēm, kas rāda tikai pozitīvas vērtības, jāaprīko ar nulles pārbaudes ierīcēm saskaņā ar 8.6.3. punktu. Papildsvaram jābūt vienādam ar 5 % no svēršanas agregāta maksimālās svērtspējas. Transportiersvarus ar svara indikācijas ierīcēm, kas rāda pozitīvas un negatīvas vērtības, drīkst aprīkot ar tukšgaitas pārbaudes ierīcēm, kas noteiktas 8.6.3. punktā. Papildsvaram jābūt vienādam ar 5 % vai 20 % no svēršanas agregāta maksimālās svērtspējas. 8.7. Nulles indikators. Nulles indikators nekādā gadījumā nedrīkst ietekmēt svara indikācijas ierīces rezultātu pareizību. 8.8. Brīdinājuma indikācija par to, ka nav ievērota svēršanas agregāta maksimālā svērtspēja vai maksimālā vai minimālā padeves intensitāte. Tiek dots attiecīgs signāls, ja pārsniegtas maksimālās padeves intensitātes vai svērtspējas vērtības vai nav sasniegta minimālā padeves intensitātes vērtība. 8.9. Palīgierīces. Palīgierīces nedrīkst ietekmēt rezultātu pareizību. 8.10. Plombēšana. Ir jābūt iespējai saskaņā ar EEK parauga apstiprinājuma nosacījumiem cieši noplombēt tos transportiersvaru elementus, kuru atvienošana vai pārstatīšana ietekmē to metroloģiskos parametrus. 9. DATU PLĀKSNĪTES UN MARĶĒŠANAS PLĀKSNĪTES. Uz transportiersvariem jābūt šādām norādēm, kas ir sakārtotas pēc svarīguma: 9.1. Obligātās pamatnorādes, kas skaidri izteiktas galamērķa valsts valodā. 9.1.1. Izgatavotājs. 9.1.2. Importētājs (ievestajiem aparātiem). 9.1.3. Transportiersvaru nosaukums. 9.1.4. Transportiersvaru tips un sērijas numurs. 9.1.5. Sveramā ražojuma vai ražojumu nosaukumi. 9.1.6. Minimālais sveramais daudzums…… kg vai tonnās. 9.1.7. Svēršanas ciklu skaits stundā (saskaitīšanas transportiersvariem). 9.1.8. Uzraksts: "Vismaz reizi trīs stundās transportiersvari jāiestata nulles stāvoklī. Nulles iestatījuma pārbaude jāveic vismaz…… apgriezieniem" (Nulles pārbaudes apgriezienu skaitu nosaka EEK tipa apstiprinājumā saskaņā ar 7.4.4.4. punktu). 9.2. Kodētas pamatnorādes. 9.2.1. Norādes, kas obligātas visos gadījumos: - EEK parauga apstiprinājuma zīme, - precizitātes klases norāde šādi: +++++ TIFF +++++ vai +++++ TIFF +++++ - nepārtrauktās (analogās) indikācijas skalas iedaļas vērtība šādi: dt =…, - diskrētās (digitālās) indikācijas ciparu solis šādi: dtd =…, - maksimālā svērtspēja šādi: Max…, - maksimālā padeves intensitāte šādi: Qmax…, - minimālā padeve intensitāte šādi: Qmin…, - lentes nominālais ātrums šādi: v =… m/s, - svēršanas garums šādi: L =… m, - identifikācijas zīme uz tām daļām, kas nav tieši saistītas ar transportiersvariem. 9.2.2. Noteiktos gadījumos obligāti jābūt: - nulles indikācijas ierīces skalas iedaļas vērtībai šādi: do =…, - kontrolvērtībai ar maksimāli pieļaujamo novirzi saskaņā ar 7.4.4.2. punktu (transportiersvariem, kas aprīkoti ar nulles pārbaudes ierīci ar papildsvaru). 9.3. Papildu norādes. Atbilstoši transportiersvaru īpašam izmantojumam metroloģiskais dienests, kas veic EEK parauga apstiprināšanu, var prasīt vienu vai vairākas papildu zīmes. 9.4. Datu plāksnīšu un uzrakstu forma. Datu plāksnītēm un uzrakstiem jābūt neizdzēšamiem, un to izmēriem, formai un skaidrībai jābūt tādai, ka tās var viegli izlasīt transportiersvaru normālos ekspluatācijas apstākļos. Uz transportiersvariem tās grupē redzamā vietā uz plāksnītes, kas piestiprināta netālu no indikatora vai uzrakstot tieši uz indikatora. Ir jābūt iespējai uzlikt spiedogu plāksnītei ar attiecīgajām norādēm. 9.5. Spiedogs. Uz datu plāksnītes var būt spiedogam paredzēts laukums. Ja uz tās nav spiedogam paredzēta laukuma, tās tuvumā piestiprina šim nolūkam paredzētu plāksnīti. IV NODAĻA METROLOĢISKĀS PĀRBAUDES Transportiersvaru EEK parauga apstiprināšanu un EEK sākotnējo pārbaudi veic saskaņā ar Direktīvu Nr. 71/316/EEK. Dažas no šīm prasībām ir norādītas šajā nodaļā. 10. EEK PARAUGA APSTIPRINĀŠANA. 10.1. EEK apstiprinājuma pieteikums. EEK apstiprinājuma pieteikumā ietilpst šāda informācija un šādi konkrēti dokumenti: 10.1.1. Metroloģiskie parametri. 10.1.1.1. Apzīmējumi, kas definēti 9. punktā. 10.1.1.2. Svēršanas agregāta īpašie parametri. 10.1.2. Apraksta dokumenti: - agregāta montāžas rasējumi vai skice, - pēc vajadzības visi plāni vai maketi, vai fotogrāfijas, kas paskaidro metroloģiskas ziņas, - apraksts un shematisks rasējums, kas skaidri parāda transportiersvaru darbību. 10.2. EEK parauga apstiprinājuma pārbaude. 10.2.1. Imitācijas pārbaudes. Šīs transportiersvaru pārbaudes veic ar vai bez transportieri, kam tie piestiprināmi. Šīs pārbaudes jo īpaši dod iespēju novērtēt ietekmes faktorus, kuri var ietekmēt transportiersvarus normālas ekspluatācijas apstākļos (temperatūra, spriegums, frekvence u.tml.). Rezultātus pēc vajadzības pārbauda atsevišķi katram no šiem faktoriem. Transportiersvariem ir jāatbilst 7.3. punkta prasībām. 10.2.2. Pārbaudes normālas ekspluatācijas apstākļos. Šīs pārbaudes ir reālas pārbaudes, un tās veic ar tādiem sveramiem ķermeņiem, kas nav mazāki par minimālo sveramo daudzumu pie padeves intensitātes, kas ir robežās no minimālās līdz maksimālajai padevei. Transportiersvariem ir jāatbilst 7.4. punkta prasībām. 11. EEK SĀKOTNĒJĀ PĀRBAUDE. Lentes svaru EEK sākotnējo pārbaudi veic divos posmos. 11.1. Pirmajā posmā ietilpst šādas darbības: - pārbaude, kurā izvērtē transportiersvaru atbilstību apstiprinātajam paraugam, un aparāta dažādu elementu pārbaude, - svara indikācijas ierīces pārbaudes, izmantojot pārvietojuma imitāciju, saskaņā ar prasībām 7.3.1., 7.3.3., 7.3.4., 7.3.5. un 7.3.7. punktā, izņemot 7.3.7.4.2. punktu. Transportiersvariem, kur slodzi uztver viss transportieris (3.2.2.2.), pārbaudes veic, darbinot visu aparātu. Transportiersvariem ar svēršanas galdu (3.2.2.1.) pārbaudes veic bez lentes transportiera, izmantojot pārvietojuma imitācijas ierīci. Šīm pārbaudēm ir jāuzrāda svēršanas rezultāts, ko, ņemot vērā izmēģinājuma laiku, iegūst, izmantojot standarta atsvarus, un svēršanas ciklu skaits vai arī lentes teorētiskā pārvietojuma garums, ko imitē lentes pārvietojuma imitācijas ierīce izmēģinājuma laikā. 11.2. Otrais pārbaudes posms jāveic šādi. 11.2.1. Pārbaude svaru uzstādīšanas vietā. Ir jābūt iespējai ērti un droši veikt pārbaudes uzstādīšanas vietā ar ķermeni vai ķermeņiem, ko paredzēts nosvērt. Transportiersvari jāuzstāda tā, lai tos varētu pārbaudīt, netraucējot to normālo ekspluatāciju. Pārbaudāmā aparāta vai aparātu tuvumā nepārtraukti jābūt pārbaudes aparātam, kas atbilst 7.4.2. punkta prasībām, un sveramie ķermeņi jāuzglabā un jāpārvieto tā, lai nerastos šo ķermeņu zaudējumi. 11.2.2. Pārvietojuma devēja pārbaude. Ja ir pamats domāt, ka var notikt pārvietojuma devēja slīde, tā ir jāizmēra. 11.2.3. Nulles iestatījuma pārbaude. Šo pārbaudi veic atbilstīgi veselam lentes apgriezienu skaitam saskaņā ar nosacījumiem, kas noteikti 7.4.4.2. un 7.4.4.5. punktā. 11.2.4. Nulles iestatījuma stabilitāte. Pārbaudēs darbībā nulles iestatījuma stabilitātei ir jāatbilst 7.4.4.4. punkta prasībām. Aparātiem, kas aprīkoti ar tukšgaitas pārbaudes ierīci ar papildu svaru, pārbaudes darbība ir jāveic vismaz piecas reizes. Izmērītās novirzes no kontrolvērtības nedrīkst pārsniegt vērtību, kas aprēķināta, piemērojot 7.4.4.4. punkta noteikumus. 11.2.5. Reālas pārbaudes. Šīs pārbaudes ir jāveic normālos ekspluatācijas apstākļos vismaz divām padeves intensitātes vērtībām intervālā starp minimālo un maksimālo padeves intensitāti. Tās veic ar tādu sveramo ķermeņu daudzumu, kas nav mazāks par minimālo sveramo daudzumu. Sveramo ķermeņu svara pārbaudi veic pirms vai pēc to pārvietošanas transportiersvaros. V NODAĻA IETEICAMI PRAKTISKIE NOTEIKUMI 12. UZBŪVE. Transportiersvari, kas atbilst zemāk minētiem noteikumiem, atbilst iepriekšējo nodaļu attiecīgajām iedaļām. 12.1. Īpaši montāžas nosacījumi. Transportiersvariem ir jāizpilda šādi montāžas nosacījumi. 12.1.1. Transportiera lentes veltņi. Veltņu un veltņu grupu jāsakārto tā, lai veidules būtu paralēlas katras grupas veltņiem. Veltņiem, kas atrodas gala veltņu tiešā tuvumā, nav jāatbilst šādai prasībai. Sānu veltņu ass slīpums attiecībā pret vidus veltņu asi nedrīkst pārsniegt 20° 1. precizitātes klasei un 30° 2. precizitātes klasei. Veltņu augšējo veiduļu plaknes garenšķēluma noliece nedrīkst pārsniegt 10 % 1. precizitātes klases transportiersvariem un 20 % 2. precizitātes transportiersvariem, pieņemot, ka ķermeņi pārvietojas bez slīdes. 1. precizitātes klases transportiersvaru svēršanas veltņiem, kā arī nesošajiem veltņiem, kas atrodas tieši pirms un pēc svēršanas galda, jābalstās uz lodīšu gultņiem vai līdzīga tipa gultņiem; šo veltņu centrēšana kādam konkrētam ķermenim, kas atbilst pusei no maksimālās svērtspējas, ir jāveic ar tādu precizitāti, lai paralēlā nobīde nepārsniegtu 0,3 mm un novirze no centra nepārsniegtu 0,2 mm. 12.1.2. Transportiera lente. 12.1.2.1. Savienojumi: lente sastāv no vienas vai divām daļām, un katrai no tām ir jābūt ar vieniem un tie pašiem parametriem. Savienojumam vai savienojumiem jābūt slīpiem, turklāt šaurajam leņķim, ko veido savienojuma posms, un lentes ārējā mala nedrīkst pārsniegt 45°. 12.1.2.2. Garums. Atritinātas lentes garums nedrīkst pārsniegt mazāko no šādām divām vērtībām: - attālums, ko kāds punkts uz lentes veic ar zemāko nominālo ātrumu 1,5 minūtēs, - vai 100 m. 12.1.3. Sveramo ķermeņu iedarbība. Svēršanas galdam jāatrodas no padeves ierīces attālumā, kas ir robežās no diviem līdz pieciem attālumiem, ko kāds punkts uz lentes veic vienā sekundē, tai pārvietojoties ar maksimālo ātrumu. 12.2. Pārvietojuma pārveidotājs. Lentes pārvietojumam atbilstošā attāluma mērījumu vai ātruma mērījumu veic uz lentes iekšējās puses. Integrējošiem svariem ir jāparedz iespēja pārveidotāju aprīkot ar ierīci, kas ļauj skaitīt pārvietojuma pārveidotāja apgriezienus vai apgriezienu daļas. 12.3. Momentānās slodzes un padeves intensitātes indikatori. Momentānās slodzes indikatora vai padeves intensitātes indikatora skalas daļas, kas atbilst vērtībām ārpus diapazona starp minimālo un maksimālo padeves intensitāti, jānošķir no pārējās skalas daļas. Šos indikatorus var aizstāt vai papildināt ar pašrakstītāju, ja vien tas neietekmē rezultātus. Ja momentānās slodzes indikators ir arī padeves intensitātes indikators, uz tā jābūt uzrakstam: "Padeves intensitāte ir spēkā lentes ātrumam… m/s". 12.4. Svara indikācijas ierīces ar drukāšanas ierīcēm vai bez tām. Svara indikācijas un drukāšanas ierīces, kas rāda tikai pozitīvas lentes vērtības, tiek ieslēgtas, tiklīdz padeve intensitāte sasniedz 5 % no maksimālās padeves intensitātes. [1] OV L 335, 5.12.1973., 1. lpp. --------------------------------------------------